Oana Roman și-a pus pe jar următorii de pe rețelele de socializare. Vedeta trece printr-o altă perioadă dificilă. Recent, fiica lui Petre Roman a descoperit că are noi probleme de sănătate.
Oana Roman a trecut prin momente grele în ultimele luni, după ce mama ei s-a stins din viață. După o perioadă de doliu, vedeta a decis să se întoarcă la proiectele sale profesionale. Totuși, în ziua în care trebuia să participe la o filmare importantă, s-a confruntat cu o problemă de sănătate.
Recent, Oana Roman a postat câteva imagini care au stârnit îngrijorare printre fanii ei. Ea a apărut cu un ochi umflat și a mărturisit că nu știe ce a cauzat această problemă. De asemenea, fiica lui Petre Roman a povestit că a încercat diverse remedii, dar dacă nu se va vindeca, va merge la spital.
„Azi am o filmare super importantă pentru o campanie și m-am trezit cu ochiul așa. Deocamdată m-am machiat de jur împrejur, am pus tratament și sper ca în 2-3 ore să se retragă cât de cât. Am efectiv un ochi distrus, nu știu cum voi filma astăzi. Asta e viața.
Nu avem ce face. Nu știu de la ce s-a făcut așa. Dacă nu se retrage, va trebui să mă duc la spital”, le-a spus Oana Roman urmăritorilor ei din mediul online.
Oana Roman a exprimat de mai multe ori opinia ei cu privire la cazul lui Vlad Pascu. Vedeta s-a arătat indignată de felul în care este judecat șoferul drogat. Chiar și după ultimul termen din proces, nu a putut să-și ascundă frustrarea. Fiica lui Petre Roman a reacționat vehement când a aflat despre o nouă greșeală făcută de judecătoarea Ancuța Popoviciu. Este incredibil modul în care a formulat întrebările către mama lui Roberta.
Joi, 9 mai 2024, s-a desfășurat încă un termen în procesul lui Vlad Pascu. După ce la prima ședință a întrebat dacă Sebastian Olariu, tânărul decedat în accidentul din 2 mai, este prezent în sală, acum judecătoarea a comis o nouă eroare. Ancuța Popoviciu a continuat seria greșelilor, iar Oana Roman a criticat vehement această situație.
„Măi oameni buni, am postat și aseară, întreb și acum, ce ne facem cu judecătoarea aia din cazul Pascu? Mie mi se pare ceva rău de tot, mi se pare că trebuie să ia mai multă lume atitudine, mi se pare că e inacceptabil ce se întâmplă, mi se pare că femeia aia are probleme mari, adică practic toată țara asta este șocată de cum alege să se comporte această judecătoare, ce întrebări pune, ce atitudine are în raport cu familiile victimelor, decedaților și răniților, este ceva inadmisibil, eu mă gândesc că trebuie să se continue în a se face scandal pe tema asta.
Voi ce credeți?”, a fost mesajul transmis de Oana Roman, pe pagina personală de Instagram.